ZAPISNIK
2. sjednice Vijeća Mjesnog odbora Trnovčica,
održane 10. srpnja 2025.
u objektu mjesne  samouprave Trnovčica, Trnovčica 2a
s početkom u 19,00 sati

 NAZOČNI ČLANOVI VIJEĆA: Krešimir Maretić, Nikola Bošnjak, Josip Badrov, Matej Crnković, Mario Šiško, Marija Vuković, Kruno Popinjač

OSTALI NAZOČNI: 
· gđa. Vera Ivić, domarka u objektu mjesne samouprave (nazočna tijekom raspravljanja o točki 5 dnevnog reda)
· gosp. Marko Cicvarić, djelatnik Gradskog ureda za obnovu, izgradnju, prostorno uređenje, graditeljstvo i komunalne poslove, Sektor za ceste (nazočan tijekom raspravljanja o točki 6 dnevnog reda)

Predsjedava: Krešimir Maretić, predsjednik Vijeća.
Zapisnik vodi: Matej Crnković 

Predsjednik konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 2. sjednicu Vijeća Mjesnog odbora.
[bookmark: _Hlk183365156]	Vijeće jednoglasno prihvaća tekst zapisnika konstituirajuće sjednice Vijeća, održane dana 30. lipnja 2025.	
Na prijedlog predsjednika, Vijeće jednoglasno prihvaća i utvrđuje

DNEVNI RED

1. [bookmark: _Hlk135478021]Polaganje prisege članice Vijeća 
1. Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2026. godini – donošenje zaključka;
1. Prijedlog zaključka o davanju ovlaštenja predsjedniku Vijeća za odobravanje zahtjeva za jednokratno korištenje prostora mjesne samouprave – donošenje zaključka; 
1. Zaključak o terminu dežurstva članova Vijeća u objektu mjesne samouprave – donošenje zaključka;
1. Zaključak o prijedlogu za osobu domara u objektu mjesne samouprave – donošenje zaključka;
1. Zahtjev za povremeno korištenje prostora mjesne samouprave, Trnovčica 2a– donošenje zaključka;
1. Pitanja, prijedlozi i obavijesti.


[bookmark: _Hlk177207557][bookmark: _Hlk177376089][bookmark: _Hlk117497956]Ad. 1.  Polaganje prisege članice Vijeća
	Obzirom gđa. Marija Vuković nije bila prisutna na konstituirajućoj sjednici Vijeća, ista nakon što je predsjednik pročitao tekst prisege, izgovara riječ „PRISEŽEM“.
	Potpisani tekst prisege prilaže se ovom zapisniku.

Ad. 2 Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2026. godini
Nakon upoznavanja članova Vijeća sa prijedlogom prioriteta za Plan komunalnih aktivnosti za 2025., donesenih u prošlom sazivu Vijeća, članovi Vijeća raspravljaju o prijedlogu prioriteta za 2026. 
U raspravi sudjeluju svi članovi Vijeća, te Vijeće jednoglasno, donosi 
ZAKLJUČAK

O utvrđivanju prijedloga prioriteta Vijeća Mjesnog odbora Trnovčica za Plan komunalnih aktivnosti Gradske četvrti Gornja Dubrava u 2026. godini.
Prilaže se tablica prioriteta za Plan komunalnih aktivnosti te je ista sastavni dio zapisnika.

Ad. 3. Prijedlog zaključka o davanju ovlaštenja predsjedniku Vijeća za odobravanje zahtjeva za jednokratno korištenje prostora mjesne samouprave – donošenje zaključka; 
[bookmark: _Hlk173729755]Nakon provedene rasprave, Vijeće jednoglasno donosi

[bookmark: _Hlk190168248][bookmark: _Hlk173729769]ZAKLJUČAK

I/ Vijeće Mjesnog odbora Trnovčica daje ovlaštenje predsjedniku Vijeća da u hitnim        slučajevima, između sjednica, osobno i u što kraćem roku, bez prethodne odluke Vijeća, rješava zahtjeve za jednokratnim korištenjem prostora mjesne samouprave uz naknadu i bez naknade.
II/ O svakom podnesenom zahtjevu i izdanom odobrenju, predsjednik je dužan izvijestiti Vijeće na prvoj slijedećoj sjednici.

Ad. 4. Zaključak o terminu dežurstva članova Vijeća u objektu mjesne samouprave
	Predsjednik informira članove Vijeća o dosadašnjem terminu dežurstva članova Vijeća u objektu mjesne samouprave. 
Nakon provedene rasprave, Vijeće jednoglasno donosi

ZAKLJUČAK

1. Članovi Vijeća Mjesnog odbora Trnovčica dežurati će u prostorijama objekta mjesne samouprave, Trnovčica 2a ponedjeljkom od 18,00 do 19,00 sati, počevši od 01. rujna 2025.
2. Članovi Vijeća će dežurati po abecednom redu, o čemu će biti vođena knjiga dežurstva.
3. Raspored dežurstva će biti stavljen na oglasnu ploču.
[bookmark: _Hlk193108995]
Ad. 5. Zaključak o prijedlogu za osobu domara u objektu mjesne samouprave
	Predsjednik informira članove Vijeća da je u proteklom razdoblju, zaključno do 30. lipnja 2025. dužnost domara u objektu mjesne samouprave obnašala gospođa Vera Ivić, kojoj će se, ukoliko Vijeće ne donese drugačiju odluku, ugovor produžiti na slijedećih šest mjeseci. Napominje da poslove domara može vršiti ili nezaposlena osoba ili umirovljenik.
Predsjednik  Vijeća poziva gđu. Ivić da se kratko predstavi članovima Vijeća. 
Nakon predstavljanja i provedene rasprave među članovima Vijeća, Vijeće jednoglasno donosi

ZAKLJUČAK

Vijeće predlaže da u objektu mjesne samouprave, Trnovčica 2a poslove domara od 01. kolovoza 2025. i dalje obavlja gđa. Vera Ivić.

Ad. 6. Zahtjev za jednokratno korištenje prostora mjesne samouprave, Trnovčica 2a – donošenje zaključka;
	Vijeće je zaprimilo zahtjev za povremeno korištenje prostora od strane Gradskog ureda za obnovu, izgradnju, prostorno uređenje, graditeljstvo i komunalne poslove, Sektor za ceste.
Nakon provedene rasprave, Vijeće jednoglasno donosi

ZAKLJUČAK
[bookmark: _Hlk149236189][bookmark: _Hlk173729805]
Odobrava se povremeno korištenje prostora mjesne samouprave, Trnovčica 2a, Gradskom ureda za obnovu, izgradnju, prostorno uređenje, graditeljstvo i komunalne poslove, Sektoru za ceste ponedjeljkom od 10,00 do 11,00 sati, za održavanje sastanaka.

Ad 7. Pitanja, prijedlozi i obavijesti
Predsjednik predlaže članovima Vijeća da sve prijedloge upućuju na formiranu WA grupu VMO Trnovčica kako bi kvalitetno pripremili narednu sjednicu VMO Trnovčica, te najavljuje da će ista biti sazvana koncem mjeseca kolovoza 2025. o čemu će biti pravovremeno informirani.

Završeno u  20,15 sati.

KLASA: 024-08/25-003/1171
URBROJ: 251-13-11-6/009-25-2
U  Zagrebu, 10. srpnja 2025.

Zapisnik sastavio: Matej Crnković
Zapisnik tehnički i administrativno 
obradila: Sandra Šukunda	
               Predsjednik
[bookmark: _GoBack]Vijeća Mjesnog odbora Trnovčica 
						           Krešimir Maretić   

